บช.ปส. แถลงจับกุมแก๊งยาเสพติดข้ามชาติ ยึด เฮโรอีน-เงินสดกว่า 5 ล้านบาท
ภาพข่าว บช.ปส.,บช.ปส.แถลงจับกุมเครือข่ายยาเสพติดข้ามชาติ หลังติดตามมากว่า 1 ปี ยึด เฮโรอีนอัดแท่ง ยาอี กระสุนปืน รถยนต์ พร้อมเงินสดมูลค่ากว่า 5 ล้านบาท ล่าสุด จนท.นำตัวผู้ต้องหา พร้อมของกลาง ดำเนินคดีต่อไป,วันที่ 2 เม.ย.59 พล.ต.ท.เรวัช กลิ่นเกษร ผบช.ปส. พร้อมด้วย นายณรงค์ รัตนานุกูล เลขาธิการ ป.ป.ส. นายสิทธิศักดิ์ กัลยาณประดิษฐ์ ผู้อำนวยการสำนักปราบปรามยาเสพติด และ พ.ต.อ.ชัยโรจน์ ชัยยะ รอง ผบก.ปส.2 ร่วมกันแถลงจับกุม นายนรุตม์ชัย โรจนธีรศานดิ์ อายุ 27 ปี ชาว จ.เชียงใหม่ นายชูชาง ฮุง สัญชาติไต้หวัน นายไบ ยา เป่ย สัญชาติจีน และนายเหลา เซี่ยง ฮู สัญชาติจีน พร้อมของกลาง คือ เฮโรอีนอัดแท่ง น้ำหนัก 48 กิโลกรัม ยาอี 13,000 เม็ด น้ำหนัก 3,250 กรัม กระสุนปืนขนาด 9 มม. 20 กล่อง รวมจำนวน 1,000 นัด เครื่องซีลถุงพลาสติกสุญญากาศ รถยนต์ยี่ห้อมาสด้า สีน้ำเงิน ทะเบียน 4 กฆ 9290 กรุงเทพมหานคร เงินสด 4,946,000 บาท และตู้เซฟ 1 ตู้,ทั้งนี้ เจ้าหน้าที่ สามารถจับกุมผู้ต้องหา 1 และ 2 บริเวณหน้าร้านเซเว่น ในซอยนราธิวาสราชนครินทร์ 1 แขวงสุริยวงศ์ เขตบางรัก และจับกุมผู้ต้องหา 3 และ 4 ได้ในเรือบรรทุกสินค้า YANGMING ขณะจอดอยู่ท่าเรือกรุงเทพฯ บริเวณท่าบริการตู้สินค้า 1 แขวงพระโขนง เขตคลองเตย,พล.ต.ท.เรวัช กล่าวว่า ผู้ต้องหาทั้ง 4 คน เป็นเครือข่ายยาเสพติดข้ามชาติ และจะนำยาเสพติดส่งไปไต้หวัน โดยเจ้าหน้าที่ได้เฝ้าติดตามมากว่า 1 ปี นอกจากนี้ ผู้ต้องหาทั้ง 4 คน ยังเป็นกลุ่มเครือข่ายของ นายวีระ หมื่นจะดา ผู้ต้องหาค้ายาบ้ารายใหญ่ เมื่อปลายปี 2558 ทั้งนี้ นายวีระ เป็นลูกเขยของ พ.อ.จอละโบ นายทหารชนกลุ่มน้อยในพม่า,อย่างไรก็ตาม จากนี้จะนำตัวผู้ต้องหาพร้อมของกลาง ส่งพนักงานสอบสวน บก.ปส.3 บช.ปส. เพื่อดำเนินการตามกฎหมายต่อไป.
บช.ปส.แถลงจับกุมเครือข่ายยาเสพติดข้ามชาติ หลังติดตามมากว่า 1 ปี ยึด เฮโรอีนอัดแท่ง ยาอี กระสุนปืน รถยนต์ พร้อมเงินสดมูลค่ากว่า 5 ล้านบาท ล่าสุด จนท.นำตัวผู้ต้องหา พร้อมของกลาง ดำเนินคดีต่อไป
จับยาบ้า,เครือข่ายยาบ้า,เครือข่ายยาเสพติด,แก๊งยาเสพติด,เครือข่ายยาเสพติดข้ามชาติ,สำนักปราบปรามยาเสพติด,ปส.,เรวัช กลิ่นเกษร,วีระ หมื่นจะดา,ผู้ต้องหาค้ายาบ้า,เรือบรรทุกสินค้า YANGMING,ข่าว,ข่าวทั่วไทย,กทม.,ไทยรัฐออนไลน์